PATVIRTINTA

Kaišiadorių rajono savivaldybės kontrolieriaus

2019 m. sausio 7 d. įsakymu Nr. V-1

**KAIŠIADORIŲ RAJONO SAVIVALDYBĖS KONTROLĖS IR AUDITO TARNYBOS**

**2019 – 2021 METŲ STRATEGINIS VEIKLOS PLANAS**

Kaišiadorių rajono savivaldybės kontrolės ir audito tarnybos 2019-2021 metų strateginis veiklos planas yra vidutinės trukmės planavimo dokumentas, kuriame suformuluota įstaigos misija, vizija, strateginiai tikslai bei priemonės jiems įgyvendinti.

MISIJA IR STRATEGINIAI POKYČIAI

Įgyvendindami misiją padėti savivaldybei tinkamai valdyti lėšas ir turtą, atliekame išorės finansinį auditą Savivaldybės administracijoje, savivaldybės administravimo subjektuose ir savivaldybės valdomose įmonėse.

Skatindami viešojo sektoriaus subjektus gerinti veiklos kokybę, atliekame veiklos auditus.

Veiklos prioritetai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Gerinti institucijos veiklos kokybę.**  Kontrolės ir audito tarnybai keliami aukšti reikalavimai įpareigoja siekti aukštos darbo kokybės, efektyvinti veiklą esamais resursais, pastoviai kelti profesinę kompetenciją.

**Didinti veiklos rezultatų poveikį**. Siekiame, kad audito rezultatai, pateiktos rekomendacijos dėl veiklos gerinimo turėtų teigiamą poveikį viešojo sektoriaus subjektų veiklos procesams. Tai padeda tinkamai valdyti lėšas ir turtą.

**Viešinti auditų rezultatus**. Visus veiklos rezultatus pristatome visuomenei: svarstome Kontrolės komiteto posėdžiuose, viešiname savivaldybės interneto svetainėje, spaudoje.

Svarbiausi darbai ir planuojami pasiekti rezultatai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kiekvienais metais iki liepos 15 dienosrengiame ir teikiame Savivaldybės tarybai išvadą dėl savivaldybės konsoliduotųjų ataskaitų rinkinio. Tam atliekame išorės finansinį auditą Savivaldybės administracijoje, savivaldybės administravimo subjektuose ir savivaldybės valdomose įmonėse. Pasisakome dėl konsoliduotųjų ataskaitų rinkinio duomenų, dėl savivaldybės turto ir lėšų naudojimo. Prižiūrime, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

2. Rengiame ir Savivaldybės tarybai teikiame sprendimus priimti reikalingas išvadas dėl savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už savivaldybės kontroliuojamų įmonių imamas paskolas. Tuo užtikriname, kad būtų laikomasi finansinės drausmės ir nebūtų viršyti skolinimosi limitai.

3. Atliekame daugiau veiklos auditų. Veiklos auditų metu vertiname audituojamo subjekto viešojo ir vidaus administravimo veiklą ekonomiškumo, efektyvumo ir rezultatyvumo požiūriu.

Pagrindinės teisėkūros iniciatyvos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Planuojame aktyviai dalyvauti teikiant pasiūlymus dėl savivaldybių kontrolės ir audito tarnybų veiklos teisinio reglamentavimo tobulinimo.

Veiklos efektyvumo didinimo kryptys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Audito rekomendacijų įgyvendinimo stebėseną orientuojame į rezultatą. Siekiame, kad

pateiktos rekomendacijos būtų įgyvendintos.

1. Didiname atliktų veiklos auditų skaičių.
2. Plėtojame ir palaikome ryšius, dalinamės gerąja praktika su Europos Sąjungos audito

institucijomis, Lietuvos Respublikos valstybės kontrole, kitomis kontrolės ir audito tarnybomis ir įstaigomis.

Strateginis tikslas ir programa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strateginis tikslas – didinti viešojo sektoriaus subjektų viešojo administravimo efektyvumą. Skatinti į veiklos rezultatus orientuotą valdymą.

Programa – Savivaldybės pagrindinių funkcijų įgyvendinimo ir viešosios tvarkos užtikrinimo.

Kontrolės ir audito tarnybai vadovauja savivaldybės kontrolierius. Įsteigtos savivaldybės kontrolieriaus pavaduotojo ir vyriausiojo specialisto pareigybės. Darbuotojų skaičiaus augimas neplanuojamas.

Žmogiškieji ištekliai

|  |  |  |  |  |
| --- | --- | --- | --- | --- |
| Metai | 2018 (patvirtinta) | 2019 | 2020 | 2021 |
| Pareigybių skaičius | 3 | 3 | 3 | 3 |
| Išlaidos darbo užmokesčiui, tūkst. eurų | 63,4 | 91,8 | 95,0 | 97,0 |

Valdymo išlaidos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019 – 2021 metų asignavimai ir valdymo išlaidos tūkst. Eur

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Programos  pavadinimas | 2019 metų asignavimai | | | | 2020 metų asignavimai | | | | 2021 metų asignavimai | | | |
| Iš viso | Iš jų | | | Iš viso | Iš jų | | | Iš viso | Iš jų | | |
| išlaidoms | | turtui | išlaidoms | | turtui | išlaidoms | | turtui |
| Iš viso | Iš jų  darbo užmok. | Iš viso | Iš jų darbo užmok. | Iš viso | Iš jų darbo užmok. |
| Savivaldybės pagrindinių funkcijų įgyvendinimo | 100,0 | 100,0 | 91,8 | 0,0 | 104,5 | 104,5 | 95,0 | 2,0 | 106,5 | 106,5 | 97,0 | - |
| Iš jų valdymo išlaidos | 100,0 | 100,0 | 91,8 | 0,0 | 104,5 | 104,5 | 95,0 | 2,0 |  | 106,5 | 97,5 | - |

STRATEGINIS TIKSLAS IR PROGRAMOS ĮGYVENDINIMAS

Veiklos kontekstas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontrolės ir audito tarnybos pagrindiniai uždaviniai yra:

* Prižiūrėti, ar teisėtai, efektyviai valdomas ir naudojamas turtas, kaip vykdomas

savivaldybės biudžetas ir naudojami piniginiai ištekliai.

* Siekti, kad audito rezultatai turėtų teigiamą poveikį.

Atlikdami auditus ne tik įvertiname savivaldybės išteklių valdymą ir turto naudojimą, bet ir siekiame, kad audito rezultatai turėtų teigiamą ir veiksmingą poveikį viešojo sektoriaus subjektams gerinti savo veiklą, į veiklos rezultatus orientuoti valdymą.

Aplinkos analizė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išoriniai veiksniai

Kontrolės ir audito tarnybos veiklos galimybės yra susijusios su politine, ekonomine raida ir pokyčiais, didėjančiais visuomenės lūkesčiais, vykdomomis reformomis.

Darbų tematiką iš dalies lemia išoriniai veiksniai: vykdomi pokyčiai, savivaldybės strateginiai tikslai, vykdomi projektai. Mes kiekvienais metais identifikuojame rizikas, kurios tampa kasmetinio veiklos plano pagrindu.

Atlikti objektyvius ir nepriklausomus vertinimus ir parengti nepriklausomas išvadas bei

ataskaitas galima tik tada, jei institucija yra nepriklausoma ir saugi nuo išorės poveikio.

Siekiame, kad audituojami subjektai įgyvendintų teikiamas rekomendacijas, ištaisytų

nustatytus veiklos trūkumus ir vykdytų veiklą teisingai. Tai padeda efektyviau panaudoti esamus materialinius ir finansinius išteklius bei orientuoti viešąjį sektorių į veiklos rezultatus, pateisinti visuomenės lūkesčius.

Didiname bendrąją kompetenciją. Plėtojame bendradarbiavimą su partneriais Europos

aukščiausiųjų audito institucijų lygiu. Dalijamės teoriniais įgūdžiais ir darbo praktika. Tai sudaro galimybę gauti aukščiausių audito institucijų bendrąją patirtį. Taip pat glaudžiai bendradarbiaujame su Valstybės kontrole.

Vidiniai veiksniai

Audito kokybei keliami aukšti reikalavimai. Kontrolės ir audito tarnyba auditus atlieka vadovaudamasi Tarptautiniais audito standartais. Jų taikymas susiduria su žmogiškaisiais ištekliais, kadangi audito procesas platus. Audito kokybės vertinimus atlieka Valstybės kontrolė.

Pagrindiniai tikslai:

* Tobulinti audito procesą ir gerinti jo kokybę.
* Pastoviai kelti darbuotojų kvalifikaciją.
* Racionaliai planuoti veiklą pagal turimus išteklius. Minimaliais ištekliais turime pasiekti

maksimalų rezultatą, kadangi, teikdami išvadą dėl savivaldybės konsoliduotųjų ataskaitų rinkinio, turime pateikti nepriklausomą išvadą dėl jo duomenų teisingumo, savivaldybės lėšų ir turto naudojimo.

Auditų rekomendacijos yra vienas iš pagrindinių įrankių, kuriuo kuriame teigiamą poveikį

viešojo sektoriaus valdymui, o viešumas – svarbi priemonė, galinti paskatinti viešojo sektoriaus institucijas veikti efektyviau ir atsakingiau. Visus audito rezultatus pateikiame visuomenei, viešindami informaciją savivaldybės interneto svetainėje, spaudoje.

Strateginis tikslas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Strateginis tikslas** – didinti viešojo sektoriaus subjektų viešojo administravimo efektyvumą. Skatinti į veiklos rezultatus orientuotą valdymą.

**Strateginį tikslą įgyvendinanti programa** – Savivaldybės pagrindinių funkcijų įgyvendinimo ir viešosios tvarkos užtikrinimo.

**Programos tikslas** – skatinti ir plėtoti vietos savivaldą bei užtikrinti efektyvų savarankiškųjų, Konstitucijos ir įstatymų nustatytų (priskirtų) savivaldybės funkcijų vykdymą.

* + 1. **Uždavinys** – prižiūrėti, ar teisėtai, efektyviai, ekonomiškai ir rezultatyviai

valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

* + 1. 01. **Priemonė** – atlikti finansinius ir veiklos auditus.

01.01.01.02. **Priemonė** – audito rekomendacijų teigiamas poveikis.

Produkto vertinimo kriterijus

|  |  |  |  |  |
| --- | --- | --- | --- | --- |
| Vertinimo kriterijaus kodas | Tikslų, uždavinių, vertinimo kriterijų pavadinimai ir mato vienetai | Vertinimų kriterijų reikšmės | | |
| 2019 metų | 2020 metų | 2021 metų |
| P-01-01-01-03 | Savivaldybės kontrolės ir audito tarnybos atliktų auditų skaičius | 10 | 10 | 10 |

Efekto vertinimo kriterijus

|  |  |  |  |  |
| --- | --- | --- | --- | --- |
| Vertinimo kriterijaus kodas | Tikslų, uždavinių, vertinimo kriterijų pavadinimai ir mato vienetai | Vertinimų kriterijų reikšmės | | |
| 2019 metų | 2020 metų | 2021 metų |
| R-01-01-03 | Kontrolės ir audito tarnybos rekomendacijų įgyvendinimas, procentais | 96 | 96 | 96 |

Programos vykdymo laikotarpis – nuolat.

Programos priemonės vykdytojai – Kontrolės ir audito tarnybos valstybės tarnautojai.

Pareigybių skaičius – 3.

\_\_\_\_\_\_\_\_\_\_\_\_\_\_\_\_\_\_\_\_